Ania

Ania Arabako herri hustua da. Gaur egun Arratzua-Ubarrundia udalaren barruan dago.

 Historia 
Gaur egun Goi Erdi Aroko "Harhazua" anaiartearen baseliza bakarrik gordetzen da; berreraikia izan da baina hala ere elementu erromanikoak ditu. Inguruan Antzinako Erromako aztarnak aurkitu izan dira. 

Donemiliaga Kukula monasterioaren laguntzaileen zerrendetan aipatzen zitzaion, 1025ean, Donemiliagako goldean. Hiru goldemutur eman zizkion Ania herriak Donemiliaga Kukulako monasterioari, herri gehienek baino gehiago. Honek pentsarazten du herri indartsua izango zela. 

Erdi Aroan herri indartsua izan zen eta 1257an Lautadako 60 herrien artean agertzen zen. XIV. mendean Ania dokumentuetan desagertu egiten da; ziur aski hango biztanleak Gasteizek erakarritakoak alde egin zutelako.

Ania deitura, Ania antroponimoa, aspalditik dokumentatuta dago. Gerardo López de Gereñuk XVI. mendeko adibide bat ematen du eta EODAn XVIII. mendetik aurreragoko beste zenbait adibide ikus daitezke.

 Eraikuntzak 
Herria 1577. urtean dagoeneko hustua geratu bazen ere,, oraindik ere ikus daiteke San Martin izeneko baseliza bat. Garai batean San Martin parrokia egon zen tokian, López de Gereñuren esanetan. Ermita hori GeoEuskadin Aniako Done Martie (sic) / San Martín de Ania bezala ikus daiteke.

 Erreferentziak 

 Kanpo estekak 
 :Arratzua-Ubarrundoaren webgunea.

Kategoria:Arratzua-Ubarrundia
Kategoria:Arabako herri hustuak
Kategoria:Euskal Herriko erorkiak
Kategoria:Donemiliagako goldean aipatuak